

**ประกาศองค์การบริหารส่วนตำบลป่ามะคาบ**

**เรื่อง  การรับลงทะเบียนผู้มีสิทธิรับเงินเบี้ยยังชีพผู้สูงอายุ**

**ประจำปีงบประมาณ  พ.ศ. 2562**

**………………………………………………………….…………….**

**เพื่อให้การดำเนินงานรับลงทะเบียนผู้มีสิทธิรับเงินเบี้ยยังชีพผู้สูงอายุ มีความพร้อมด้านข้อมูล ในการเสนอของบประมาณเบี้ยยังชีพผู้สูงอายุ ประจำปีงบประมาณ พ.ศ.2561 ให้เป็นไปด้วยความเรียบร้อย องค์การบริหารส่วนตำบลป่ามะคาบ จึงประกาศรับลงทะเบียนผู้มีสิทธิรับเงินเบี้ยยังชีพผู้สูงอายุ ดังนี้**

**1. คุณสมบัติของผู้มีสิทธิได้รับเงินเบี้ยยังชีพผู้สูงอายุ**

ผู้มีคุณสมบัติได้รับเงินเบี้ยยังชีพผู้สูงอายุ ต้องเป็นผู้มีคุณสมบัติและไม่มีลักษณะต้องห้าม ดังต่อไปนี้

(1)  มีสัญชาติไทย

(2)  มีภูมิลำเนาอยู่ในเขต อบต.ป่ามะคาบตามทะเบียนบ้าน

(3) มีอายุ 60 ปีบริบูรณ์ขึ้นไป  โดยเป็นผู้ที่เกิดก่อนวันที่  1 ตุลาคม 2501 ( สำหรับในกรณีที่ในทะเบียนราษฎรไม่ปรากฏวันที่ เดือนเกิด ให้ถือว่าบุคคลนั้นเกิดในวันที่ 1 มกราคมของปีนั้น)

(4)  ไม่เป็นผู้ได้รับสวัสดิการหรือมีสิทธิประโยชน์อื่นใด จากหน่วยงานของรัฐรัฐวิสาหกิจ  หรือองค์กรปกครองส่วนท้องถิ่น ได้แก่  ผู้รับเงินบำนาญ  เบี้ยหวัด บำนาญพิเศษหรือเงินอื่นใดในลักษณะเดียวกัน ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น  ผู้ที่ได้รับเงินเดือน  ค่าตอบแทน  รายได้ประจำ  หรือผลประโยชน์ตอบแทนอย่างอื่นที่รัฐหรือองค์กรปกครองส่วนท้องถิ่นจัดให้เป็นประจำ ยกเว้นผู้พิการ และผู้ป่วยเอดส์ตามระเบียบกระทรวงมหาดไทยฯ

(5) ผู้สูงอายุที่ย้ายภูมิลำเนาเข้ามาอยู่ในพื้นที่ อบต.ป่ามะคาบก่อนหรือภายในเดือนพฤศจิกายน 2560 แต่ยังไม่ได้ยื่นคำขอลงทะเบียนตามข้อ 8 แห่งระเบียบกระทรวงมหาดไทยฯ พ.ศ. 2552

**2. ขั้นตอนการยื่นคำขอ**

2.1  ผู้สูงอายุจะต้องนำเอกสารหลักฐานประกอบแบบคำขอลงทะเบียนขอรับเงินเบี้ยยังชีพผู้สูงอายุด้วยตนเอง โดยมีหลักฐานดังนี้

(1) บัตรประจำตัวประชาชน  หรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา

(2)  ทะเบียนบ้านพร้อมสำเนา

3. สมุดบัญชี…/

- 2 –

(3) สมุดบัญชีเงินฝากธนาคารพร้อมสำเนา  สำหรับกรณีที่ผู้ขอรับเงินเบี้ยยังชีพผู้สูงอายุประสงค์ขอรับเงินเบี้ยผู้สูงอายุผ่านธนาคาร

2.2  ในการยื่นคำขอลงทะเบียนรับเงินเบี้ยยังชีพผู้สูงอายุ  ผู้สูงอายุจะต้องแสดงความประสงค์ขอรับเงินเบี้ยยังชีพผู้สูงอายุโดยวิธีใดวิธีหนึ่ง  ดังต่อไปนี้

(1) โอนเงินเข้าบัญชีเงินฝากธนาคารในนามผู้มีสิทธิ

(2) โอนเงินเข้าบัญชีเงินฝากธนาคารในนามบุคคลที่ได้รับมอบอำนาจจากผู้มีสิทธิ

2.3  ผู้สูงอายุที่มีคุณสมบัติครบถ้วนตามระเบียบกระทรวงมหาดไทยฯ  ข้อ  6  ให้ยื่นคำขอลงทะเบียนขอรับเงินเบี้ยยังชีพผู้สูงอายุด้วยตนเอง  หรือกรณีที่มีความจำเป็นผู้สูงอายุที่ไม่สามารถมายื่นคำขอลงทะเบียนด้วยตนเองได้  อาจมอบอำนาจเป็นลายลักษณ์อักษรให้ผู้อื่นเป็นผู้ยื่นคำขอลงทะเบียนขอรับเงินเบี้ยยังชีพผู้สูงอายุแทนก็ได้โดยให้กรอกรายละเอียดตามแบบคำขอลงทะเบียนขอรับเงินเบี้ยยังชีพผู้สูงอายุให้ถูกต้องครบถ้วนและให้ยื่นคำขอประกอบกับเอกสารหลักฐานของผู้สูงอายุ  พร้อมทั้งสำเนาบัตรประจำตัวประชาชนของผู้รับมอบอำนาจ

3. กำหนดวันเวลา และสถานที่รับลงทะเบียน

รับลงทะเบียนตั้งแต่วันที่ 1 – 30 พฤศจิกายน 2560 ในวันและเวลาราชการ ณ ที่ทำการองค์การบริหารส่วนตำบลป่ามะคาบ

จึงประกาศมาให้ทราบโดยทั่วกัน

ประกาศ  ณ  วันที่  17  เดือน ตุลาคม  พ.ศ. 2560



( นายเฉลิม แพพ่วง )

นายกองค์การบริหารส่วนตำบลป่ามะคาบ